پەنەما

پەنەما یان پاناما، بە فەرمی کۆماری پەنەما (بە زمانی ئیسپانی: República de Panamá) وڵاتێکی کیشوەری ئەمریکایە پایتەختەکەی پاناما سیتی یە.

دانیشتووانی ئەم وڵاتە بەپێی سەرژمێری حوزەیرانی ٢٠٢١ بریتییە لە ٤٫٣٧٩٫٠٣٩ کەس و زمانی فەرمی ئیسپانی یە و دراوەکەیان بالبۆوای پەنامایی و دۆلاری ئەمریکییە.

پاناما لە ساڵی ١٨٢١ سەربەخۆیی خۆی لە ئیسپانیا و لە ساڵی ١٩٠٣ ش لە کۆلۆمبیا وەرگرتووە. کۆماری پاناما کەم دانیشتووترین وڵاتی ئیسپانی زمانی ئەمریکای لاتینە.

پاناما بە پانتایی ٧٥٫٥١٧ کیلۆمەتری چوارگۆشە سەدو شازدەھەمین وڵاتی جیھانە لە ڕووی پانتایییەوە لە باکوورەوە لەگەڵ دەریای کاری بی و ئۆقیانووسی ئاتلانتیک، لە ڕۆژھەڵاتەوە لەگەڵ کۆلۆمبیا، لە باشوورەوە لەگەڵ ئۆقیانووسی ئارام و لە ڕۆژاواشەوە لەگەڵ وڵاتی کۆستاریکا ھاوسنوورە، ئەم وڵاتە ئەندامی نەتەوە یەکگرتووەکان و ڕێکخراوی وڵاتە ئەمریکییەکانە.
تاوەکو پێش ئاشکرابوونی (بەڵگەنامەکانی پەنەما).کە تێیدا ناوی کۆمەڵێک سەرکردەو کەسایەتی نوداری تێدابوو، کە تۆمەتبارکران بە خۆدزینەوە لەباجی وڵاتەکانیان، هەربۆیەش بانکێکی پەنەمایان کردووە هۆکاری باجنەدایان.
پەناما بە (کەناڵی پەنەما) دەناسرا، کە ڕێڕەوێکی ئاوی زۆۆر گرنگی گواستنەوەی ئاوییە، لەنێوان ھەردوو زەریای ئەتڵەسی و ئارام (ھێمن) دا.

 سەرچاوەکان 

پۆل:دەوڵەتانی ئەندامی نەتەوە یەکگرتووەکان
پۆل:کۆمارەکان
پۆل:ویلایەتەکان و مەڵبەندەکان، دامەزرانی ١٩٠٣
پۆل:وڵاتەکانی ئەمریکای ناوەندی
پەنەما
پۆل:وڵاتەکانی ئەمریکای باشوور